«Քրիստոնեաժողովրդավարական վերածնունդ» կուսակցության նախագահ Սոս Գիմիշյանը համամիտ է այն տեսակետին, որ Երեւանի ավագանու ընտրությունները ապագա ԱԺ ընտրությունների փոքր մոդելն են, եւ դրանց մասնակցելու հայտ ներկայացրած քաղաքական ուժերն էլ իրենց հնարավորություններն են փորձարկում։ «Հեղափոխությունից հետո առաջին անգամ են անցկացվում ընտրություններ։ Հեղափոխությունը տեղի ունեցավ ուղիղ ժողովրդավարության սկզբունքով, այդ սկզբունքը միակն է, որ կարող է աշխատել։ Ես մի քիչ թերահավատորեն են վերաբերվում ընտրությունների միջոցով իրական ժողովրդավարություն ձեւավորելուն, բայց տեսնենք, սա առաջին փորձն է, նաեւ փորձություն է իշխանությունների համար։ Տեսնենք, թե որքանով արդար ու ազատ ընտրություններ կանցկացվեն, որքանով կօգտագործվեն վարչական ռեսուրսները։ Սա իրոք չափանիշ կլինի ապագա ԱԺ ընտրությունները գնահատելու համար»,- ասաց Սոս Գիմիշյանը։ Հետաքրքրվեցինք, թե, ըստ Գիմիշյանի, ինչո՞վ էր պայմանավորված նախկին իշխող ՀՀԿ-ի հետքայլը, ինչո՞ւ նրանք հրաժարվեցին մասնակցել ընտրություններին։